CELEX: 62007CA0251
Language: et
Date: 2008-09-11 00:00:00
Title: Kohtuasi C-251/07: Euroopa Kohtu (neljas koda) 11. septembri 2008 . aasta otsus (eelotsusetaotlus, mille on esitanud Högsta domstolen — Rootsi) — Gävle Kraftvärme AB versus Länsstyrelsen i Gävleborgs län (Keskkond — Direktiiv 2000/76/EÜ — Jäätmete põletamine — Soojus- ja elektrienergia koostootmisjaama liigitamine — Mõisted põletusrajatis ja koospõletusrajatis )

8.11.2008   
            
            
               ET
            
            
               Euroopa Liidu Teataja
            
            
               C 285/9
            
         Euroopa Kohtu (neljas koda) 11. septembri 2008. aasta otsus (eelotsusetaotlus, mille on esitanud Högsta domstolen — Rootsi) — Gävle Kraftvärme AB versus Länsstyrelsen i Gävleborgs län
   (Kohtuasi C-251/07) (1)
   
   (Keskkond - Direktiiv 2000/76/EÜ - Jäätmete põletamine - Soojus- ja elektrienergia koostootmisjaama liigitamine - Mõisted „põletusrajatis’ ja „koospõletusrajatis’)
   (2008/C 285/13)
   Kohtumenetluse keel: rootsi
   Eelotsusetaotluse esitanud kohus
   Högsta domstolen
   Põhikohtuasja pooled
   
      Kaebuse esitaja: Gävle Kraftvärme AB
   
      Vastustaja: Länsstyrelsen i Gävleborgs län
   Kohtuasja ese
   Eelotsusetaotlus — Högsta domstolen — Euroopa Parlamendi ja nõukogu 4. detsembri 2000. aasta direktiivi 2000/76/EÜ jäätmete põletamise kohta (EÜT L 332, lk 91; ELT eriväljaanne 15/05, lk 353) artikli 3 punktide 4 ja 5 tõlgendamine — Mitmest katlast koosneva soojus- ja elektrienergia koostootmisjaama liigitamine — Põletus- või koospõletusrajatis
   Resolutiivosa
   
               1.
            
            
               Euroopa Parlamendi ja nõukogu 4. detsembri 2000. aasta direktiivi 2000/76/EÜ jäätmete põletamise kohta kohaldamisel tuleb juhul, kui koostootmisjaamas on mitu katelt, iga katelt koos selle juurde kuuluva varustusega pidada eraldi rajatiseks.
            
         
               2.
            
            
               Rajatis tuleb liigitada „põletusrajatiseks” või „koospõletusrajatiseks” direktiivi 2000/76 artikli 3 punktide 4 ja 5 tähenduses vastavalt sellele, milline on selle peamine otstarve. Pädevate asutuste ülesanne on selle otstarbe kindlakstegemine hinnangu andmise ajal esinevate faktiliste asjaolude hindamise põhjal. Hindamise käigus võetakse arvesse eelkõige rajatise energiatoodangu või toodetud ainete maht võrreldes selles rajatises põletatud jäätmete hulgaga, samuti tootmise stabiilsus ja jätkuvus.
            
         
      (1)  ELT C 170, 21.7.2007.